חבר מועצת העיר נתניה עקיבא יצחקי מונה למחזיק תיק החינוך. ראשת עיריית נתניה מרים פיירברג – איכר הודיעה אמש (שני) במהלך טקס חלוקת מלגות לסטודנטים 'קרן ראש העיר' בהיכל התרבות, כי יצחקי יחליף את סגניתה הפורשת, אביטל לאופר וימונה על מערך החינוך. יצחקי ייכנס לתפקידו בראשון לאוקטובר.
יצחקי בתגובה: "אני מודה לפיירברג שנתנה בי אמון ומאפשרת לי לסגור מעגל אותו החל אבי עודד לפני 25 שנים כממונה על החינוך במועצת העיר. אני מאחל ללאופר הצלחה בדרכה החדשה ומודה לה על הפרגון לאורך כל הדרך. אני אעשה את התפקיד בנאמנות ובכוחות משותפים עם ראש העירייה ועם ראש מנהל חינוך וחברה טובה דולב ואשמור על הפיקדון שאני מקבל עכשיו לידי".
פיירברג איכר -בתגובה: "מדובר בסגירת מעגל! אביו, עודד יצחקי ז"ל היה הממונה על החינוך בעבר ואף היה ממונה עלי בתקופת כהונתי כראש מנהל. לעקיבא יצחקי יש הכישורים והידע והרצון למלא את התפקיד במסירות ובהתנדבות עד היום".